Disse medaljongene var opprinnelig sirkelformet med bilde av Guds lam på en side og gjerne et Kristusbilde eller annet religiøst motiv på den andre. Betegnelsen eller går så med tiden over til å bli brukt om andre halssmykker - både om eskeformede medaljonger og om andre store smykker i kjeder, ofte laget av medaljer eller mynter. Kjeder var stor mote på 1500-tallet, og flate brede panserkjeder var særlig mye brukt. I disse kjedene kunne det henge en brudedaler eller agnesti som de da også ble kalt. Brudedalere av mynter har vært brukt over hele landet. Kjeder med mynter er også mye brukt i Sverige og skikken er også kjent på kontinentet. På Vestlandet kunne myntene ofte være byttet ut med vedheng i filigran, og mage av disse er stemplet av gullsmeder i Bergen. I Møre og Romsdal var det populært med runde, flate dåser, der kvinnene kunne oppbevare mynter til ofring i gudstjenesten.